কুষ্টিয়া জেনারেল হাসপাতাল

**কুষ্টিয়া জেনারেল হাসপাতাল** (পূর্বনাম: *কুষ্টিয়া হাসপাতাল*) বাংলাদেশের কুষ্টিয়ায় অবস্থিত একটি সরকারি হাসপাতাল। এটি **কুষ্টিয়া সদর হাসপাতাল** নামেও পরিচিত।

## অবস্থান

হাসপাতালটি কুষ্টিয়ার কোর্টপাড়ায় মুক্তিযোদ্ধা বাহাউদ্দিন সড়কের (হাসপাতাল রোড) পূর্ব প্রান্তে উত্তর পাশে অবস্থিত। হাসপাতালের পূর্ব দিকে পৌর গোরস্থান, পশ্চিম দিকে কুষ্টিয়া নার্সিং ইনস্টিটিউট ও কুষ্টিয়া প্রধান ডাকঘর, উত্তর দিকে কুষ্টিয়া ম্যাটস এবং দক্ষিণ দিকে হাসপাতালের একটি সুবিশাল আকৃতির পুকুর রয়েছে।

## ইতিহাস

১৮৮৭ সালে কুষ্টিয়া শহরের থানাপাড়ায় হাই স্ট্রিটে (বর্তমানে এনএস রোড) কুষ্টিয়া হাসপাতাল নির্মিত হয়। বর্তমানে সেখানে কুষ্টিয়া সিভিল সার্জনের কার্যালয় অবস্থিত। ১৯১০ সালে প্রকাশিত একটি প্রতিবেদন অনুযায়ী ১৯০৭ সালে কুষ্টিয়া হাসপাতালে ৭,০৮৮ জন বহির্বিভাগীয় রোগী এবং ৬৬ জন আভ্যন্তরীণ রোগীকে চিকিৎসা দেওয়া হয়েছিল।

থাম্ব|বাম

১৯৬২ সালে কুষ্টিয়া হাসপাতাল কোর্টপাড়ায় বর্তমান স্থানে স্থানান্তর করা হয়। ১৯৬৩ সালে ১০০ শয্যা নিয়ে কুষ্টিয়া জেনারেল হাসপাতাল যাত্রা শুরু করে। ১৯৭১ সালের ৩১ মার্চ বাংলাদেশের স্বাধীনতা যুদ্ধ চলাকালীন পাকবাহিনী কুষ্টিয়া জেনারেল হাসপাতালে বোমাবর্ষণ করেছিল। ২০০০ সালে হাসপাতালটি ১৫০ শয্যায় উন্নীত হয়। ২০০৫ সালের ১ ডিসেম্বর তৎকালীন প্রধানমন্ত্রী খালেদা জিয়া ২৫০ শহ্যা হাসপাতালের উদ্বোধন করেন। ২০০৭ সাল থেকে বর্তমান পর্যন্ত হাসপাতালের শয্যা সংখ্যা ২৫০।

কুষ্টিয়া মেডিকেল কলেজ নির্মাণাধীন থাকা অবস্থায় মেডিকেল কলেজের অস্থায়ী ক্যাম্পাস হিসেবে কুষ্টিয়া জেনারেল হাসপাতাল ব্যবহার করা হতো (২০১৩–২০২২)। ২০২২ সালের এপ্রিল মাসে মেডিকেল কলেজের অস্থায়ী ক্যাম্পাস মূল ক্যাম্পাসে স্থানান্তর করা হয়।

## বেড সংক্রান্ত তথ্যাবলী

## বিভাগ

কুষ্টিয়া জেনারেল হাসপাতালে ০৩টি বিভাগে রোগীদের সেবা প্রদান করা হয়।

# জরুরীবিভাগ
# বর্হিঃবিভাগ
# আন্তঃবিভাগে 

### জরুরীবিভাগ

সময়সূচী: জরুরীবিভাগ সার্বক্ষনিক খোলা থাকে।

* অবজারভেশন রুম
* মিনি অপারেশন রুম

### বর্হিঃবিভাগ

সময়সূচী: প্রতি কর্মদিবসে সকাল ৮.০০ ঘটিকা হইতে দুপুর ২.৩০ ঘটিকা পর্যন্ত খোলা থাকে। বহিঃবিভাগ সেবাসমূহ:

* প্যাথলজী
* এক্স-রে, আল্ট্রাসনো ও ই.সি.জি (২৪ ঘন্টা খোলা থাকে) সেবা
* ব্লাড ব্যাংক সুবিধ। (২৪ ঘন্টা)
* মেডিসিন, সার্জারী, নাক-কান-গলা, প্রসূতি সেবা, কার্ডিও, হাড় জোড়া, হাড় ভাংগা, ডায়রিয়া রোগীর সেবা।
* দন্ত সেবা
* ফিজিওথেরাপী সেবা
* চক্ষু সেবা
* ই.পি.আই; যক্ষা ও ডটস কর্ণার সেবা
* ব্রেস্ট ফিডিং কর্ণার সেবা
* ও.আর.টি (ORT) কর্ণার সেবা
* আই.এম.সি (IMCI) আই কর্ণার বা শিশুদের সেবা প্রসূতি বা
* গর্ভবতী মায়েদের সেবা
* ভায়া বা জরায়ুর মূখ পরীক্ষা সেবা ও স্তন ক্যান্সার সনাক্ত করণ

### আন্তঃবিভাগ

সময়সূচী: আন্তঃবিভাগে সার্বক্ষনিক চিকিৎসা সেবা প্রদান করা হয়। আন্তঃবিভাগ সেবাসমূহ

* সিসিইউ (CCU)
* সার্জারী বিভাগ
* মেডিসিন বিভাগ
* গাইনী ও অবসঃ বিভাগ
* চক্ষু বিভাগ
* ই.এন.টি/নাক-কান-গলা বিভাগ
* শিশু বিভাগ
* অর্থোপেডিক বিভাগ
* ডায়রিয়া বিভাগ
* প্রসূতি বিভাগ
* সংক্রামক বিভাগ
* ব্রেস্ট ফিডিং
* এইচআইভি
* ভায়া ও কল্পোসকপি

## উল্লেখযোগ্য রোগী

* আব্দুল ওয়াহেদ - রাজনীতিবিদ, ২০১৫ সালের ২২ মার্চ হৃদযন্ত্রের ক্রিয়া বন্ধ হয়ে কুষ্টিয়া জেনারেল হাসপাতালে মৃত্যুবরণ করেন।
* আবদুল করিম শাহ - (বাংলাদেশী বাউল গায়ক), ২০১৪ সালের ১৯ এপ্রিল শ্বাসকষ্ট নিয়ে কুষ্টিয়া জেনারেল হাসপাতালে ভর্তি হয়েছিলেন।
* শেখ রওশন আলী - বিপ্লবী ও বাংলাদেশের স্বাধীনতা যুদ্ধে সংগঠক, ১৯৮৪ সালে অসুস্থ হলে কুষ্টিয়া জেনারেল হাসপাতালে ভর্তি হয়েছিলেন।
* আমির হামজা - একজন রাজনীতিবিদ ও মুফতি, ২০২৬ সালের ৮ ফেব্রুয়ারি নির্বাচনী প্রচারণার সময় অসুস্থ হলে কুষ্টিয়া জেনারেল হাসপাতালে ভর্তি হন।

## চিত্রশালা


চিত্র:Kushtia general hospital pond.jpg|হাসপাতালের দক্ষিণ পাশের পুকুর
চিত্র:কুষ্টিয়া জেনারেল হাসপাতাল 5.jpg|হাসপাতাল জামে মসজিদ
চিত্র:North side entrance of Kushtia General Hospital.jpg|২ নং গেট
চিত্র:কুষ্টিয়া জেনারেল হাসপাতাল 4.jpg|মূল প্রাঙ্গণ
চিত্র:কুষ্টিয়া জেনারেল হাসপাতালের ভিতরের সড়ক.jpg|পূর্ব দিক দিয়ে প্রবেশের পথ


## তথ্যসূত্র

## বহিঃসংযোগ

*
* 

বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৩-এ সম্পন্ন হাসপাতাল ভবন
বিষয়শ্রেণী:১৯৬২-এ প্রতিষ্ঠিত হাসপাতাল
বিষয়শ্রেণী:বাংলাদেশের সরকারি হাসপাতাল
বিষয়শ্রেণী:কুষ্টিয়ার হাসপাতাল